**Vulpoiul Judecător**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În poiana din pădure-i mare agitație,

Un conflict de interese a produs senzație...

Un bursuc, ce are firmă de canalizare,

Ar fi obținut contracte, nu tocmai pe căi legale!

Ar fi văr prin alianță cu jupânul urs, primar...

Licitația, pe față-a fost trucată, însă iar,

A intervenit se pare un ilustru avocat,

Pe bursuc să-l reprezinte și să-l scape de păcat.

Partea vătămată nu-i, alta decât cârtiță,

Ce reclamă să-i revină partea ei de uliță.

Vrea și daune morale, cheltuieli de judecată...

De un popândău mai tânăr este ea reprezentată.

Judecata-i prezidată de jupân vulpoi Rănică,

Ce-a văzut la viața lui , multe și nu are frică...

Nici de ploi, nici de furtună, nici de bunul Dumnezeu...

Dă dreptate celui care, are...buzunarul greu !

Cârtița n-avu o șansă să câștige judecata,

Însă lui jupân Rănică, îi veni peste-an și plata,

Un potop veni și casă lui a luat-o cu lopata...

Pentru tot ce faci în viață, cum e plata și răsplata!

De-i dădea cârtiței dreptul să sape canalizarea,

Nu ar fi mai avut probleme de se revărsa și marea ;

Însă o găinărie costă-n viață chiar cât viața...

Atunci când la judecată, lași ca să dicteze ”piața”!